Na temelju članka 3. Zakona o plaćama u lokalnoj i područnoj (regionalnoj) samoupravi («Narodne novine» br. 28/10) i članka 32. Statuta Općine Ivanska («Službeni vjesnik» br. 01/13), Općinsko vijeće Općine Ivanska, na prijedlog općinskog načelnika, na svojoj 1.sjednici, održanoj 04.112013. godine, donosi

**ODLUKU**

**o plaći i drugim pravima općinskog načelnika iz radnog odnosa**

**Članak 1.**

Ovom odlukom određuje se osnovica i koeficijent za obračun plaće općinskog načelnika, te druga prava općinskog načelnika iz radnog odnosa.

**Članak 2.**

Plaću općinskog načelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše 20%.

**Članak 3.**

Osnovica za obračun plaće općinskog načelnika iznosi 5.600,00kuna bruto.

**Članak 4.**

Koeficijenti za obračun plaće općinskog načelnika iznosi 2,80.

**Članak 5.**

Općinski načelnik koji dužnost obavlja profesionalno, druga prava iz radnog odnosa ostvaruje u skladu sa općim propisima o radu, te s općim aktima Općine, odnosno kolektivnim ugovorom koji se primjenjuje na službenike i namještenike u općinskim upravnim tijelima, ako zakonom nije drugačije propisano.

**Članak 6.**

Rješenja o utvrđivanju plaće te drugih prava općinskog načelnika iz radnog odnosa donosi pročelnik Jedinstvenog upravnog odjela Općine Ivanska.

**Članak 7.**

Ova odluka stupa na snagu osmog dana od dana objave u «Službenom vjesniku» Općine Ivanska .

Članak 8.

Stupanjem na snagu ove Odluke prestaje važiti Odluka o plaći i drugim stvarnim pravima općinskog načelnika iz radnog odnosa (Službeni vjesnik, br.02/10).

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

KLASA:120-01/13-01/4

URBROJ:2110/02-01-13-1

Ivanska, 04.11. 2013. PREDSJEDNICA:

Ivana Peršić v.r.